**ТЕХНИЧЕСКА СПЕЦИФИКАЦИЯ**

**„Техническо обслужване, планови и аварийни ремонти и ГТП на служебните автомобил на МВнР-ЦУ.**

1. **Обща информация**

 В съответствие със Закона за държавната собственост, ангажимент на Министерството на външните работи (МВнР) като ведомство на бюджетна издръжка е да поддържа с грижата на добър стопанин движимите вещи – държавна собственост. Предоставените за управление на министерството моторни превозни средства следва да бъдат поддържани на необходимото ниво на техническа изправност с цел осигуряване на нормално функциониране, безопасност на движението по пътищата и опазване на околната среда.

1. **Предмет на поръчката**

 Предметът на обществената поръчка е сервизно обслужване на автомобилите, предоставени за управление на Министерство на външните работи. Предметът на обществената поръчка не е разделен на обособени позиции.

1. **Пълно описание на дейностите по предмета на поръчката**

 Изпълнението на поръчката включва следните дейности от страна на изпълнителя:

* 1. **Техническо обслужване**

 Техническото обслужване се извършва след изминаване на определен пробег, установен за всеки автомобил. Периодичността, обемът и последователността на работите, както и нормите за тяхното изпълнение се определят според специфичните изисквания на производителя и установените стандарти за съответната марка автомобилна техника, посочени в съответните ръководства за експлоатация и техническо обслужване, в т.ч.:

* + 1. Смяна на филтри и масла

 Извършва се смяна на маслен, въздушен, поленов (когато има), горивен филтър и масло, като типовете филтри и масло, както и честотата на смяната им трябва да отговарят на специфичните изисквания, заложени от производителя в сервизната книжка на съответната марка автомобил.

 След смяната на филтрите и маслото се извършва зануляване на сервизния брояч на автомобила (които разполагат с такъв).

* + 1. Проверка и оглед на системите, възлите и агрегатите

 Извършва се проверка и оглед относно правилното им функциониране на следните системи, възли и агрегати:

* Извършване на компютърна диагностика на двигателя;
* Проверка на отоплителна и охладителна система;
* Проверка на смазочна система;
* Проверка на горивна система;
* Проверка на изпускателна система;
* Проверка на кормилна система;
* Проверка на спирачна система;
* Проверка на запалителна система и ел. оборудване;
* Проверка на трансмисия;
* Проверка на ходова част.

 В резултат на техническото обслужване и извършената проверка на системите на автомобилната техника, изпълнителят изготвя констативен лист и калкулация с препоръки за извършване на текущ ремонт, ако такъв се налага за отстраняване на неизправностите и привеждането на съответното МПС в състояние, годно за експлоатация, в съответствие с нормативните изисквания.

* 1. **Текущ ремонт**

 Текущите ремонти на МПС се извършват по заявка на възложителя при възникнали повреди по време на експлоатация на автомобила, в т.ч. и дейности по осигуряване и влагане на резервни части, материали и консумативи.

 Текущият ремонт обхваща целия набор от дейности по привеждането на системите, възлите и агрегатите в изправно експлоатационно състояние и включва специфични изисквания относно:

* + 1. Извършване на отделните операции

 Всички операции, свързани с ремонта, следва да се извършват в съответствие с установените стандарти и специфични изисквания на производителя за съответната марка автомобил.

* + 1. Предлагани видове ремонтни дейности

 С оглед обезпечаване на текущия ремонт за съответните марки автомобили на възложителя, изпълнителят следва да разполага респективно с необходими условия, професионално оборудване и квалифицирани кадри, осигуряващи му възможност за извършване на следните видове дейности:

* Ремонт на двигател и неговите системи (извършване на диагностика, смяна на масло, смяна на филтри, смяна на ремъци, смяна гарнитури);
* Ремонт (смяна) на агрегати, възли, прибори и части от горивната система;
* Ремонт (смяна) на агрегати, възли, прибори и части от охладителната/отоплителната система;
* Ремонт (смяна) на агрегати, възли, прибори и части от запалителната система и ел. оборудване;
* Ремонт (смяна) на агрегати, възли и части от кормилната система;
* Ремонт на спирачна система;
* Ремонт на ходова част, окачване и трансмисия;
* Ремонт (смяна) на изпускателна система;
* Възстановяване на деформирани детайли (тенекеджийски услуги);
* Бояджийски услуги;
* Подмяна, баланс, монтаж, демонтаж, ремонт на гуми, изправяне на джанти;
* Регулиране на ходова част;
* Проверка зарядността на акумулаторните батерии;
* Проверка и зареждане на климатичната система.
	1. **Подготовка на автомобилите за експлоатация през пролетно-летния и есенно-зимния период**

 Подготовката на автомобилите за експлоатация в съответните условия се извършва в началото на съответния период, като изпълнителят извършва следните дейности:

* + 1. Смяна на гуми и регулиране на ходова част

 Извършва се демонтаж, монтаж, баланс на гумите и изправяне на джанти и регулиране на ходовата част на автомобилите при подготовката им за използване през пролетно-летния и есенно-зимния период.

* + 1. Проверка и зареждане на климатични системи

 Извършва се при подготовка на автомобилите за използване през пролетно-летния период.

3.3.3. Проверка на охладителната система

 Извършва се проверка на нивото и състоянието на охлаждащата течност (антифриз) на автомобилите при подготовката им за използване през пролетно-летния и есенно-зимния период. При необходимост охлаждащата течност се сменя с подходяща за експлоатация през съответния период.

* 1. **Репатриране на аварирали автомобили на територията на град София**

 Извършва се при необходимост 24-часова пътна помощ/транспорт на аварирал автомобил от мястото на авария на територията на град София до най-близкия сервизен център на изпълнителя Участникът следва да отговаря на всички необходими и приложими (в оглед на включените в автопарка автомобили) нормативни изисквания за извършване на пътна помощ съгл. Чл. 148в от закона за движение по пътищата. Съответно с този критерий за подбор се декларира в ЕЕДОП, част IV, раздел „Годност“ (правоспособност за упражняване на професионална дейност ). Доказването на това обстоятелство от избрания изпълнител става, чрез съответното позоваване в регистър на лица, извършващи пътна помощ към Агенция „Пътна Инфраструктура“.

* 1. **Периодични технически прегледи**

 Извършват се задължителните периодични прегледи за проверка на техническата изправност на автомобилите, в съответствие с чл. 147 и сл. от ЗДвП и Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства. Съответствието с този критерий за подбор се декларира в ЕЕДОП, част IV, раздел „Годност“. Доказването на това обстоятелство от избрания изпълнител става, чрез предоставяне на копие от валидно разрешително за извършване на периодични прегледи за проверка на техническата изправност на МПС-то или препратка към публичния достъпен регистър, доказващ съответствието с искането.

 Задължителните периодични прегледи за проверка на техническата изправност обхваща комплектността и изправността на оборудването, частите, агрегатите, уредбите, механизмите, елементите и характеристиките на пътните превозни средства, които имат връзка с безопасността на движението, опазването на околната среда и изправността на шумозаглушителите им устройства и се извършват в сроковете по чл. 147, ал. 3 от ЗДвП.

 Изпълнителят следва да извърши за своя сметка два броя технически прегледи (извън задължителните), безплатно за възложителя по предварително изготвен от него график, които обхващат диагностика на основните системи, възли и агрегати (спирачна, кормилна и осветителна системи, ходова част (окачване на преден и заден мост)), свързани с нормалната работа и безопасността при движението на автомобилната техника. Данните с резултатите от техническите прегледи се въвеждат в сервизния регистър и в сервизната книжка на всеки автомобил:

* Първи преглед: в срок до 45 дни след сключване на договора;
* Втори преглед: в периода от началото на месец октомври до края на месец ноември.

 В резултат на техническите прегледи се изготвя и предоставя на възложителя диагностичен лист и калкулация за състоянието на всеки автомобил, с оглед извършване на наложителни текущи ремонти и планиране на последващи технически обслужвания и прегледи.

1. **Изисквания за времетраене на сервизните операции**

 Времетраенето на съответните сервизни операции не може да надвишава стойностите на технологичните часове, посочени в Приложение № 5 към чл. 15, ал. 4 от Наредба № 24 от 08.03.2006 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, издадена от Комисията за финансов надзор, а след приемане на методиката по чл. 1, ал. 3 от Наредба № 49 от 16.10.2014 г. за задължителното застраховане по застраховки „Гражданска отговорност" на автомобилистите и „Злополука" на пътниците в средствата за обществен превоз, издадена от Комисията за финансов надзор – стойностите на технологичните часове, посочени в тази методика.

1. **Изисквания за резервни части, материали и консумативи**

 При изпълнение на дейностите по договора изпълнителят влага материали, консумативи и резервни части, съответстващи на марката, модела и модификацията на автомобила.

 Всички влагани материали, консумативи и резервни части следва да са нови, нерециклирани и да притежават сертификат за качество, валиден за Европейския съюз или негов еквивалент.

 За срока на изпълнение на услугите изпълнителят следва да поддържа в наличност части и консумативи от първа необходимост за автомобилите на възложителя – минимум накладки, дискове, електрически крушки, филтри.

 При необходимост от доставка на резервни части, които не са в наличност, изпълнителят организира осигуряването им в срок до 5 (пет) работни дни.

1. **Гаранционни условия**

 Изпълнителят следва да гарантира качеството на извършените от него дейности по техническото обслужване и текущия ремонт на автомобилите **за срок, не по-малък от гаранционния срок на вложените резервни части и материали,** в условията на обичайна експлоатация на автомобилите.

 Изпълнителят е длъжен да извършва за своя сметка отстраняването на повредите, възникнали в гаранционния срок и дължащи се на лошо качество на извършения ремонт или на вложените резервни части и материали, в срок до 5 (пет) работни дни от приемане на автомобила в сервиза на изпълнителя с приложен констативен протокол за установяването им.

 Изпълнителят е длъжен при повреда през гаранционния срок на ремонта да транспортира за своя сметка авариралия автомобил, ако не може да бъде пуснат в движение, от мястото на повредата до най-близкия си сервизен център, в срок до 3 (три) часа от уведомяването.

1. **Обем на поръчката**

 На сервизно обслужване по този Договор подлежат 35 (тридесет и пет) броя автомобили, предоставени на ВЪЗЛОЖИТЕЛЯ, в т.ч.: 25 (двадесет и пет) бр. леки автомобили, 3 (три) бр. лекотоварни, 4 (четири) бр. миниван, 2 (два) бр. микробус дълга база и 1 (един) бр. автобус.

 Марките и модели автомобили са посочени в списък – Приложение № А1 към настоящата Техническа спецификация.

 Възложителят си запазва правото по време на изпълнение на поръчката да извършва промени на автомобилите (отпадане или добавяне на автомобил), за които ще се извършва сервизно обслужване, при условията на договора за възлагане на настоящата обществена поръчка по предложените от изпълнителя цени.

 Определени видове дейности по сервизно обслужване на автомобилите, предмет на поръчката, са посочени в списък – Приложение № А 2 към настоящата Техническа спецификация. Списъкът не е изчерпателен и при изпълнение на поръчката изпълнителят следва да извършва всички дейности, описани в настоящата Техническа спецификация.

1. **Изисквания към изпълнението**

 Изпълнението на поръчката следва да отговаря на следните изисквания:

8.1. За срока на изпълнение на услугите изпълнителят следва да поддържа налични по вид, брой и в изправност необходимите инструменти, съоръжения и техническо оборудване, посочени от него в Предложението за изпълнение на поръчката;

8.2. Изпълнителят е длъжен да осигурява качество, сигурност и едновременно приемане на няколко броя автомобили на възложителя с различни проблеми, в т.ч.:

а) осигуряване на отделни работни помещения за различни видове дейности (авто-, електро-монтьорски и др. услуги);

б) осигуряване на обособен паркинг с осигурена охрана на автомобилната техника и оборудване, изчакващи доставка на части и извършване на ремонти;

в) осигуряване на поне един подемник с товароподемност над 3,5 тона.

8.3. Изпълнителят следва да разполага в наличност и да използва само лицензиран оригинален фирмен софтуер и одобрени тестери за диагностициране на съответната марка автомобили;

8.4. Изпълнителят трябва да има възможност да осигури при необходимост репатриране на аварирали автомобили до сервизната си база в рамките на град София;

8.5. Изпълнителят е длъжен да води регистър с възможност за проследяване на информацията за извършените дейности, вложените материали и резервни части на автомобилите, предмет на договора. Всички ремонти на автомобилите да бъдат отразявани и в сервизните книжки на автомобилите (при необходимост да издава такива);

8.6. Изпълнителят следва да отстранява за своя сметка всички повреди или щети, нанесени при извършване на дейностите по договора върху автомобилите на възложителя.

1. **Срок на изпълнение на поръчката**

9.1. Срокът за изпълнение на услугите е 12 (дванадесет) месеца, считано от датата на влизане в сила на договора за възлагане на обществената поръчка.

9.2. Сроковете за изпълнение на отделните дейности по предмета на договора са, както следва:

9.2.1. Приемането на автомобилите на възложителя за сервизно обслужване в сервиза на изпълнителя се извършва с предимство до 1 (един) час след заявяване на услугите, независимо от натовареността на сервиза;

* + 1. Дейностите по т. 3.1, 3.3 и 3.5 се извършват във възможно най-кратък срок, но не повече от 2 (два) работни дни след приемане на автомобила за сервизно обслужване;

9.2.3. Дейностите по т. 3.2 се извършват във възможно най-кратък срок, но не повече от 7 (седем) работни дни след приемане на автомобила за сервизно обслужване;

9.2.4. Дейностите по т. 3.4 се извършват във възможно най-кратък срок, но не повече от 3 (три) часа след заявяване на услугата;

* + 1. За дейностите по експресни услуги сроковете по т. 9.2.2 и т. 9.2.3 не се прилагат. Същите се извършват до 1 (един) час от приемане на автомобила за сервизно обслужване. За експресни услуги се приемат следните видове дейности:

а) смяна на масло на двигател и смяна на комплект филтри;

б) смяна на наклади и спирачни дискове комплект.

9.2.6. Резервните части, които са необходими за отстраняване на повредите на автомобилите и не са в наличност при изпълнителя, се доставят във възможно най-кратък срок. В тези случаи срокът по т. 9.2.3 се удължава със срока на доставка, но с не повече от 5 (пет) работни дни.

9.2.7. Изпълнителят се задължава да приема за сервизно обслужване аварирали автомобили на възложителя 24 часа в денонощието и 7 дни в седмицата, в т. ч. при необходимост да извършва спешни ремонти в почивни и празнични дни.

1. **Приложения**

10.1. Списък на автомобилите, предоставени за управление на МВнР;

10.2. Списък на видове дейности по сервизно обслужване на автомобилите, предоставени за управление на МВнР.

**Приложение № A1**

**към Техническата спецификация**

**СПИСЪК НА АВТОМОБИЛИТЕ, ПРЕДОСТАВЕНИ ЗА УПРАВЛЕНИЕ НА МВнР**

| **№** | **Марка и Модел** | **№ на ШАСИ** | **Година на производство** | **Вид** | **Обем двигател****/куб.см./** | **Мощност****/к.с./** | **Гориво** | **Места** |
| --- | --- | --- | --- | --- | --- | --- | --- | --- |
| 1 | Мерцедес Е 200 K | WDB21004818309103 | 2001 | Л.А. | 1998 | 163 | Б | 4+1 |
| 2 | Мерцедес Е 200 K | WDB2110421A732320 | 2004 | Л.А. | 1796 | 163 | Б | 4+1 |
| 3 | Мерцедес Е 200 K | WDB2110411B117219 | 2007 | Л.А. | 1796 | 184 | Б | 4+1 |
| 4 | Мерцедес Е 200 | WDB2110421A718368 | 2004 | Л.А. | 1796 | 163 | Б | 4+1 |
| 5 | Мерцедес Е 200 K | WDB2110421A732582 | 2005 | Л.А. | 1796 | 163 | Б | 4+1 |
| 6 | Мерцедес Е 240 | WDB2110611A339728 | 2003 | Л.А. | 2398 | 177 | Б | 4+1 |
| 7 | Мерцедес Е 240 | WDB2110611A336175 | 2003 | Л.А. | 2398 | 177 | Б | 4+1 |
| 8 | Мерцедес Е 240 | WDB2110611A346706 | 2003 | Л.А. | 2398 | 230 | Б | 4+1 |
| 9 | Мерцедес Е 240 | WDB2100621B352122 | 2002 | Л.А. | 2597 | 170 | Б | 4+1 |
| 10 | Мерцедес Е 240 | WDB2100611H863287 | 1999 | Л.А. | 2398 | 170 | Б | 4+1 |
| 11 | Мерцедес Е 240 | WDB2110611A345598 | 2003 | Л.А. | 2600 | 177 | Б | 4+1 |
| 12 | Мерцедес Е 250 CDI | WDD2120031A061990 | 2009 | Л.А. | 2143 | 204 | Д | 4+1 |
| 13 | Мерцедес Виано | WDF63981513219398 | 2006 | Л.А. | 2148 | 150 | Д | 6+1 |
| 14 | Мерцедес Виано | WDF63981513219440 | 2006 | Л.А. | 2148 | 150 | Б | 6+1 |
| 15 | Мерцедес Виано | WDF63981513223880 | 2006 | Л.А. | 2148 | 150 | Б | 6+1 |
| 16 | Мазда 6 | JMZGH12F601204525 | 2008 | Л.А. | 1999 | 147 | Б | 4+1 |
| 17 | Мазда 6 | JMZGH12F601221694 | 2009 | Л.А. | 1999 | 147 | Б | 4+1 |
| 18 | Мазда 6  | JMZGH12F601221544 | 2009 | Л.А. | 1999 | 147 | Б | 4+1 |
| 19 | Мазда 6 | JMZGH12F601222774 | 2009 | Л.А. | 1999 | 147 | Б | 4+1 |
| 20 | Опел Вектра | W0L0ZCF6951030534 | 2004 | Л.А. | 1796 | 122 | Б | 4+1 |
| 21 | Опел Вектра | W0L0ZCF6951031804 | 2004 | Л.А. | 1796 | 122 | Б | 4+1 |
| 22 | Опел Вектра | W0L0ZCF6951031482 | 2004 | Л.А. | 1796 | 122 | Б | 4+1 |
| 23 | Опел Вектра | W0L0ZCF6951030868 | 2004 | Л.А. | 1796 | 122 | Б | 4+1 |
| 24 | Фиат Добло | ZFA22300005359431 | 2006 | Т.А. | 1248 | 70 | Д | 1+1 |
| 25 | Фиат Добло | ZFA22300005359352 | 2006 | Т.А. | 1248 | 70 | Д | 1+1 |
| 26 | Фиат Добло | ZFA22300005359378 | 2006 | Т.А. | 1248 | 70 | Д | 1+1 |
| 27 | Пежо Боксер | VF3231C2216033874 | 2001 | Л.А. | 1998 | 110 | Д | 8+1 |
| 28 | Мерцедес Спринтер 315 CDI | WDB9067351S270137 | 2008 | Л.А. | 2148 | 150 | Д | 8+1 |
| 29 | Мерцедес Спринтер 313 CDI | WDB9046631R729914 | 2005 | Автоб. | 2148 | 130 | Д | 16+1 |
| 30 | Мерцедес Е 200 | WDB2110411B086482 | 2007 | Л.А. | 1796 | 184 | Б | 4+1 |
| 31 | Мерцедес Спринтер 315 CDI | WDB9036731R729891 | 2005 | Л.А. | 2151 | 130 | Д | 8+1 |
| 32 | Мерцедес Е 280 CDI | WDB2110201B351599 | 2008 | Л.А. | 2928 | 190 | Д | 4+1 |
| 33 | БМВ 523 I | WBANE31090B927474 | 2005 | Л.А. | 2497 | 177 | Д | 4+1 |
| 34 | Хюндай Санта Фе | KMHSC81BP4U660502 | 2004 | Л.А. | 2380 | 106 | Б | 4+1 |
| 35 | Мерцедес S 350 | WDD2210561A222889 | 2008 | Л.А. | 3498 | 272 | Б | 4+1 |

**Приложение № А2**

**към Техническата спецификация**

**СПИСЪК**

**НА ВИДОВЕ ДЕЙНОСТИ ПО СЕРВИЗНО ОБСЛУЖВАНЕ НА АВТОМОБИЛИТЕ, ПРЕДОСТАВЕНИ ЗА УПРАВЛЕНИЕ НА МВнР**

| **№** | **Наименование на дейността** |
| --- | --- |
| 1 | Годишен технически преглед |
| 2 | Изправяне на алуминиева джанта |
| 3 | Изправяне на стоманена джанта |
| 4 | Смяна гума на алуминиева джанта – монтаж, демонтаж и баланс |
| 5 | Смяна гума на стоманена джанта – монтаж, демонтаж и баланс |
| 6 | Компютърна диагностика |
| 7 | Проверка и зареждане на климатична инсталация |
| 8 | Реглаж заден мост |
| 9 | Реглаж преден мост |
| 10 | Регулиране на фарове |
| 11 | Смяна акумулатор |
| 12 | Смяна амортисьор заден |
| 13 | Смяна амортисьор преден |
| 14 | Смяна ауспух задна част |
| 15 | Смяна ауспух предна част |
| 16 | Смяна ауспух средна част |
| 17 | Смяна щанга кормилна |
| 18 | Смяна къс кормилен накрайник |
| 19 | Смяна болт шарнирен |
| 20 | Смяна втулка/ тампон/ носач |
| 21 | Смяна гарнитура капак клапани |
| 22 | Смяна кормилна кутия |
| 23 | Смяна лагер задна главина |
| 24 | Смяна лагер предна главина |
| 25 | Смяна масло на двигател + филтър |
| 26 | Смяна масло на скоростна кутия |
| 27 | Смяна накладки задни |
| 28 | Смяна накладки предни |
| 29 | Смяна спирачни дискове предни |
| 30 | Смяна полуоска |
| 31 | Смяна ремък (верига) ангренажен(а) |
| 32 | Смяна ремък алтернатор |
| 33 | Смяна спирачна течност |
| 34 | Смяна съединител комплект |
| 35 | Смяна филтър въздушен |
| 36 | Смяна филтър горивен |
| 37 | Смяна филтър климатик |
| 38 | Смяна ел.крушка къси светлини |
| 39 | Смяна охладителна течност |
| 40 | Смяна запалителни/подгряващи свещи |
| 41 | Репатриране на аварирал автомобил на територията на гр. София |

***Забележка:***

1. ***Списъкът не е пълен и по време на договора, може да се добавят или отстраняват МПС-та.***
2. ***Списъкът не е изчерпателен и при изпълнение на поръчката изпълнителят следва да извършва всички дейности, описани в Техническата спецификация.***